Motivul incredibil pentru care Madonna a refuzat colaborarea cu David Guetta.
Madonna a refuzat colaborarea cu David Guetta din cauza zodiei. DJ-ul francez a povestit refuzul neaşteptat într-un show pe YouTube. David Guetta are cinci nominalizări la premiile Grammy şi a câştigat un trofeu.
Atunci când vorbeşti cu Madonna, un singur răspuns e posibil la întrebarea “ce te recomandă?". Zodia în care te-ai născut. Şi ar fi bine să fii născut în zodia potrivită, altfel nu ai noroc.A păţit-o David Guetta, care a fost invitat de Madonna să colaboreze la un album.Discuţia dintre cei doi mergea bine, până ce s-a ajuns la subiecte care nu au nimic de-a face cu muzica."Ajung la micul dejun. Vorbim de toate, de muzică, de ce vrea să facem cu albumul, ce idei am. Foarte simpatice. Eram doar noi doi. Era foarte relaxată, foarte cool. Ajungem la cafea şi mă întreabă: Apropo, ce zodie eşti? Eu spun «scorpion». I-a căzut faţa. «Îmi pare rău, nu putem lucra împreună. A fost o plăcere să te cunosc. La revedere!»“, a povestit David Guetta.Și îți amintesc că David Guetta nu e vreun ilustru necunoscut. Ci e cel mai bun DJ al planetei, a câştigat un Grammy şi a vândut peste 6 milioane de albume.